
	Maitinimo paslauga (PPR-490)



I. Pirkimo objektas. Maitinimo paslauga (toliau – paslauga). 
Paslauga yra reikalinga organizuoti 2025 m. vidaus reikalų sistemos pareigūnų, valstybės tarnautojų ir darbuotojų, dirbančių pagal darbo sutartis, sąskrydžiui, kuris vyks 2025 m. birželio 6 d., poilsio parke „Lūkstas Rest Park“, Ungurių g. 9, Graužų k., Varnių sen., Telšių r. sav. Renginio (sąskrydžio) preliminarioji programa prasideda  2025 m. birželio 6 d. 8:00 val. ir baigiasi 23:00 val. Dalyviai savo stovyklavietes gali įsirengti nuo 2025 m. birželio 5 d. 14.00 val., išvykti iš stovyklaviečių iki 2025 m. birželio 7 d. 12.00 val.
II. Perkančioji organizacija. Išteklių agentūra prie Lietuvos Respublikos vidaus reikalų ministerijos (Šventaragio g. 2 LT-01510 Vilnius, įmonės kodas 188729923)        
III. Techniniai reikalavimai pirkimo objektui:
Maitinimas

1. Planuojamas dalyvių skaičius apie 1200 dalyvių. 
2. Maitinimas turi būti užtikrintas 900 suaugusiems ir 100 vaikams.
3. Renginio dalyviai, kuriems bus tiekiamas maitinimas - darbuotojai.
4. Maitinimo paslaugą organizuojantis paslaugų tiekėjas užtikrina sklandų bendradarbiavimą su renginio organizavimo paslaugą teikiančiu paslaugos tiekėju.
5. Maitinimo paslaugą organizuojantis paslaugų tiekėjas paskiria darbuotojus, kurie normuoja maisto porcijas.
6. Visas renginio maitinimo meniu turi būti suderintas su perkančiosios organizacijos atstovu.
7. Maitinimo paslauga bus apmokama už visą nustatytą 1000 dalyvių skaičių pagal pateiktą paslaugos tiekėjo sąskaitą faktūrą per 30 dienų.

Reikalavimai maitinimo paslaugai

Renginio metu turi būti patiekta:
pietūs ir pasirinktinai 3-jų skirtingų rūšių karštieji patiekalai (vištiena arba kiauliena, žuvis, daržovių (ar kitas vegetariškas) patiekalas. Mėsos-žuvies 170 g, šaltas garnyras (šviežių daržovių salotos) 100 g, vegetariškas patiekalas 300 g, patiekalas vaikams. 

Maitinimo paslaugos teikėjas rūpinasi visais reikiamais vienkartiniais indais, staltiesėmis, servetėlėmis, aptarnavimu ir maitinimo vietos sutvarkymu. 

Teikiamos maitinimo paslaugos turi atitikti Lietuvos visas higienos normas ir standartus. Perkančioji organizacija vykdydama paslaugos pirkimą ketina įsigyti paslaugas, darančias kuo mažesnį poveikį aplinkai, dėl to vykdant konferenciją kontaktiniu būdu: Perkančioji organizacija vadovaudamasi Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu (toliau - Aprašas) ir siekdama įgyvendinti Aprašo 4.4.4.1. punkte įtvirtintą aplinkosauginį principą nustato šiuos aplinkos apsaugos kriterijus, kurie įtvirtinami privalomomis sutarties vykdymo sąlygomis: tiekėjas laimėjęs pirkimą ir sudaręs rašytinę sutartį visus susitikimus su Tarnybos atstovais turi vykdyti nuotoliniu būdu; kavos pertraukos ir pietų metu nenaudoti plastikinių vienkartinių indų, maisto produktai neturi būti tiekiami atskiromis porcijomis (vienetiniuose pakeliuose), o turi būti tiekiami antrinėse ir tretinėse pakuotėse, kurių sudėtyje yra daugiau kaip 45 procentų perdirbtų medžiagų, kurios atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

